
OPIS I PRIMJENA PROIZVODA
ORSOshield Antigrafit je paropropusna, vodoodbojna zaštitna impregnacija na bazi parafinske emulzije, namijenjena zaštiti mineralnih građevinskih površina od grafita, boja u spreju i drugih površinskih onečišćenja.

Nakon nanošenja stvara zaštitni film koji sprječava prodiranje boje u podlogu te omogućuje jednostavno uklanjanje grafita uporabom vruće vode pod tlakom.

Proizvod ne mijenja prirodnu boju ni izgled podloge te je otporan na atmosferske utjecaje i UV zračenje.

Namijenjen je za zaštitu:

· betona 

· arhitektonskog betona 

· opeke 

· prirodnog kamena 

· dekorativnih mineralnih žbuka 

· cementnih žbuka 

· fasada 

· javnih objekata 

· podvožnjaka 

· mostova 

· potpornih zidova 

· drugih mineralnih građevinskih površina. 

Proizvod se koristi isključivo kao završni zaštitni sloj.

SVOJSTVA

· paropropusan 

· vodoodbojan 

· ne mijenja izgled podloge 

· ne stvara vidljiv sjaj 

· jednostavno uklanjanje grafita 

· vrlo dobra otpornost na atmosferske utjecaje 

· UV postojan 

· bez organskih otapala 

· nano zaštita površine 

· za unutarnju i vanjsku primjenu. 

TEHNIČKI PODATCI

	Svojstvo
	Vrijednost

	Kemijska osnova
	parafinska emulzija (vosak)

	Izgled
	mliječno bijela tekućina

	Aktivni sadržaj
	približno 40 %

	Otapalo
	bez otapala

	Talište
	približno 62 °C

	Viskoznost (20 °C)
	<200 cSt

	Gustoća (20 °C)
	približno 0,97 g/cm³

	pH vrijednost
	približno 8


IZDAŠNOST

Prosječna potrošnja iznosi:

· približno 0,10–0,25 kg/m², ovisno o upojnosti i hrapavosti podloge.

NAČIN PRIMJENE

PRIPREMA PODLOGE

Podloga mora biti čvrsta, suha, nosiva i očišćena od prašine, ulja, masti, ostataka morta, starih premaza i drugih nečistoća koje mogu smanjiti prionjivost zaštitnog premaza.

Na starim, degradiranim ili izrazito upojnim podlogama preporučuje se prethodna impregnacija proizvodom:

· ORSOfix V Glass. 

Neravnine i oštećenja potrebno je sanirati odgovarajućim ORSO reparaturnim mortovima:

· ORSOsan 02 - reparaturni mort za neravnine do 6mm
· ORSOfix I – brzovezujući reparaturni mort za neravnine do 6 mm

· ORSOsan 04 - reparaturni mort za neravnine od 5mm do 50 mm

Pukotine koje nije moguće sanirati mortovima potrebno je zabrtviti proizvodom ORSOseal PU 50.

PRIPREMA MATERIJALA

Proizvod je spreman za uporabu.

Prije primjene sadržaj ambalaže lagano homogenizirati. Ne razrjeđivati.

UGRADNJA

Materijal nanositi četkom, valjkom ili niskotlačnim raspršivačem.

Za maksimalnu zaštitu preporučuje se nanošenje dva sloja metodom mokro na mokro.

Drugi sloj potrebno je nanijeti prije potpunog sušenja prvoga sloja.

Impregnaciju nanositi ravnomjerno bez stvaranja viška materijala na površini.

Temperatura tijekom ugradnje:

· podloga: +5 °C do +35 °C 

· zrak: +5 °C do +35 °C 

Ne nanositi tijekom kiše niti na mokre, zaleđene ili pregrijane podloge.

ODRŽAVANJE I OBNOVA ZAŠTITE

Površine onečišćene grafitima čistiti vrućom vodom (približno 90 °C) pomoću visokotlačnog uređaja.

Po potrebi koristiti sredstvo ORSObet Cleaner ili odgovarajuće sredstvo za čišćenje fasada.

Budući da se zaštitni sloj tijekom čišćenja uklanja zajedno s grafitima, nakon završetka čišćenja potrebno je ponovno nanijeti ORSOshield Antigrafit.

ALAT I ČIŠĆENJE

Za nanošenje koristiti: četke, soboslikarske valjke, niskotlačne raspršivače. 

Svježi materijal očistiti vodom odmah nakon završetka radova.

PAKIRANJE

Plastične kante: 1 kg,  5 kg. 
ROK UPORABE

12 mjeseci u originalnoj, neotvorenoj ambalaži.

Skladištiti u suhim prostorijama pri temperaturi od +5 °C do +25 °C, zaštićeno od smrzavanja i izravnog sunčevog zračenja.

KONTROLA KVALITETE

Kontrola kvalitete provodi se tijekom svih faza proizvodnje u skladu s internim sustavom kontrole kvalitete tvrtke ORSO d.o.o. Kontrola obuhvaća:

· kontrolu ulaznih sirovina 

· internu kontrolu proizvodnog procesa 

· laboratorijska ispitivanja fizikalnih svojstava 

· provjeru svake proizvodne serije prije isporuke 

· periodična ispitivanja u ovlaštenim i akreditiranim laboratorijima. 

MJERE SIGURNOSTI

Tijekom rada koristiti zaštitne rukavice, zaštitne naočale i odgovarajuću zaštitnu odjeću.

Pri raspršivanju koristiti zaštitu dišnih putova.

Za dodatne informacije pogledati Sigurnosno-tehnički list proizvoda ORSOshield Antigrafit.
NAPOMENA
Tehnički podaci navedeni u ovom tehničkom listu dobiveni su laboratorijskim ispitivanjima i praktičnim iskustvima tvrtke ORSO d.o.o. Navedene vrijednosti predstavljaju prosječne rezultate ispitivanja te mogu odstupati ovisno o uvjetima primjene i utjecajima izvan kontrole proizvođača.

Za dodatne tehničke informacije i upute za ugradnju obratite se tehničkoj službi ORSO d.o.o. putem e-pošte: tehnickasluzba@orso.hr
PRAVNE NAPOMENE

ORSO d.o.o. jamči da su informacije navedene u ovom tehničkom listu temeljene na trenutačnim saznanjima i iskustvu. Korisnik je dužan prije primjene proizvoda provjeriti njegovu prikladnost za predviđenu namjenu i uvjete uporabe. ORSO d.o.o. ne preuzima odgovornost za štete nastale nepravilnom primjenom proizvoda, nepoštivanjem uputa ili neodgovarajućom izvedbom radova. Zadržava se pravo izmjene tehničkih podataka radi unaprjeđenja proizvoda. Izdavanjem novog tehničkog lista sva prethodna izdanja prestaju važiti.

Korisnici su obvezni pridržavati se svih važećih zakona, propisa i postupaka koji se odnose na primjenu proizvoda.

